ตลาดหลักทรัพย์ฯ เปิดซื้อขายหลักทรัพย์ปกติ 15 มีนาคมนี้
ตลาดหุ้นไม่กลัวม็อบ เปิดทำการซื้อขายหุ้นตารมปกติพรุ่งนี้
14 มี.ค. 2553

ตลาดหุ้นไม่กลัวม็อบ เปิดทำการซื้อขายหุ้นตารมปกติพรุ่งนี้ 
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า จากการประเมินสถานการณ์ในช่วงเสาร์- อาทิตย์ ที่ผ่านมา  ถึงแม้ว่าการชุมนุมจะยังคงมีอยู่ต่อไป แต่ถือได้ว่าเหตุการณ์ไม่มีความรุนแรง  โดยยังคงต้องมีการติดตามการขยายผลของการชุมนุมอย่างใกล้ชิด ณ ขณะนี้ เหตุการณ์ดังกล่าวไม่มีผลกระทบต่อการดำเนินงานของตลาดหลักทรัพย์ฯ  ดังนั้น เพื่อให้ผู้ลงทุนสามารถดำเนินการซื้อขายหลักทรัพย์ได้อย่างต่อเนื่อง จึงขอแจ้งเปิดการซื้อขายหลักทรัพย์ตามปกติในวันจันทร์ที่ 15 มีนาคม 2553 นี้
สำหรับกิจกรรมที่จะจัดขึ้นในวันจันทร์ที่ 15 มีนาคม 2553   ยังคงเป็นไปตามกำหนดการเดิม ได้แก่ กิจกรรมบริษัทจดทะเบียนพบผู้ลงทุน Opportunity day เวลา 9.00 - 17.30 น. ส่วนเคาน์เตอร์บริการผู้ลงทุนศูนย์รับฝากหลักทรัพย์ TSD  ห้องสมุดมารวย ร้านหนังสือ และร้านกาแฟ บริเวณอาคารตลาดหลักทรัพย์ฯ ถ. รัชดาภิเษก จะเปิดให้บริการตามปกติตั้งแต่วันจันทร์ที่ 15 มีนาคม 2553 เป็นต้นไปเช่นกัน